open-index/open-wikipedia-markdown huggingface dataset:
Пештански влак

[мини|315x315пкс|[Охридски чун каков што се користел за полагање и извлекување на влакот, изложен во НУ Музеј на Македонија]]
**Пештански влак** — средство за риболов, што се употребувало само на брегот на Охридското Езеро и тоа само во с. Пештани. Наменет бил за лов на летницата.

Целиот маневар на полагање и извлекување на влакот се вршел на дрвени чунови, а подоцна на кајчиња и тоа секогаш на „вежѓи“ како ја означуваат рибарите зоната каде што престанува вегетацијата на 18 до 20 м длабочина. 

## Опис
Градбата на пештанскиот влак е сложена и неговата големина се мери со „сажни“, еден сажен е еднаков на 1,80 м. Основниот облик на пештанскиот влакот е елипсовиден и краевите на неговите крилја се високи 9 сажни (16,2 м), додека неговата средина каде што се наоѓа конусното ќесе, досега висина од 22 сажна (39,6 м). Вкупната должина на влакот изнесува околу 56 сажни (100,8 м). Во состав на крилјата и на ќесето влегуваат поголем број делови од различна големина и со различно големи окца. Горниот и долниот раб на влакот се обезбедени со јажиња (горни и долни) составени од одделни делови. Горното јаже по целата должина носи вкупно 25 парчиња плута, од кои средната најголемата се вика „мана“. На долното јаже овде-онде се врзуваат камења од отприлика 2 кг („шенци“), а средниот меѓу нив се вика „манаташ“. По овие јажиња следува јажето „сталига“ на кое се врзува големото јаже за влечење.

## Постапка за влечење на влакот
Влечењето на влакот се врши со долги ортоми од брегот и со два чуна кои во текот на извлекувањето се доближуваат еден кон друг и ги привлекуваат краевите на мрежата со што мрежата сè повеќе се затвора во круг. Рибарите кои влечат од брегот тоа го прават со „оркана“ - која личи на некој дебел плетен колан ставен на половина на кој се става ортомата со која се влече влакот. Тој се извлекува со одредени сигнали зашто рибарите се поделени на две групи и се наоѓаат на две различни места. Кога на првата група рибари ќе им дојде сигналот, тоа го соопштуваат на другата група со зборовите „литар“ или „прашта“. За да продолжи извлекувањето, треба да се слушне сигналот и од другата група, а тоа гарантира и добар лов. Извлекувањето на влакот се врши на самите кајчиња (чамци). Целиот маневар со пештанскиот влак трае приближно околу еден час. Тој најмногу се употребува на просторот меѓу селата Трпејца и Пештани.

## Поврзано
* Летница
* Охридски чун

## Наводи

Категорија:Риболовна опрема
Категорија:Охридско Езеро
Хаџи Оце Коџобашија

[мини|391x391пкс|Влезот на [Црква „Св. Спас“ - Велес|велешката црква Св. Спас, Хаџи Оце вложил 36.000 гроша за нејзината изградба.]]**Хаџи Оце Коџобашија** или само **Хаџи Оце** (роден меѓу 1740 и 1760 година во Велес) — македонски црковен деец, чорбаџија и коџобашија на Велес. Претставник на македонската национална преродба во мајчиниот град. Познат поради неговото учество во изградбата на црквата св. Спас. Неговите внуци биле Прцоречки градоначалници.

## Животопис
Роден во втората половина на XVIII век во градот Велес, тогаш дел од петвековната турска робија. Македонскиот историчар и деец на Велешкото благотворително братство Христо Чочков го категоризирал Хаџи Оце како „*Брзорѣчанските прадѣди*“ (прадедовците од Прцорек) во неговиот список на истакнати жители од Прцорек меѓу 1740 и 1810 година. Според Чочков, голем дел од претставниците на таа генерација се родиле меѓу 1740 и 1760 година. Хаџи Оце најверојатно се образувал меѓу 1755 и 1780 година во патријаршките црковни училишта, бил грамотен и го знаел грчкиот и црковнословенскиот јазик.

Со почетокот на Македонската национална преродба почнало ново движење за народна просвета. Никнало движење за градбата на нова црква, пред тоа градот имал само две цркви, Св. Ѓорѓи и една помала со непознато име. Поради големото влијание на Хаџи Оце во 1837 година турскиот кмет го одобрил изградбата на нова црква во велешкото маало Прцорек. Градбата на новата црква се извршила во земјата на претходноспомната мала црквичка. Хаџи Оце Коџобашија вложил 36.000 гроши или околу 360 турски лири за градбата. Новата црква го добило името Св. Спас.

Судбината на Хаџи Оце Коџобашијата после неговото подарување е непознато, според Христо Чочков т.н. прадедовска генерација на Прцоречани изумриле меѓу 1815 и 1835 година додека помал број доживеале до 1850 година. Единствен сигурен податок е дека тој најверојатно загинал после 1837 година.

Според Христо Чочков, децата на Хаџи Оце Коџобашијата се Хаџи Пано и Хаџи Трајче. Нема податоци за неговите синови освен тоа што неговите внуци Димче Панов или Димитриј Панов и Панзо Панов биле спомнати во Џиновскиот список на Прцоречански градоначалници во Цариградскиот весник.
## Поврзано

* Список на Прцоречки градоначалници

## Наводи


Категорија:Луѓе од Велес
Категорија:Починати во Велес
Категорија:Македонски преродбеници
Категорија:Историја на Велес
Стево Ќулумов

**Стево Ќулумов** или **Стеван Ќулумов** (Велес, 1935 — Велес, 30 август 2012) — македонски политичар и градоначалник на Велес меѓу 1974 и 1982 година. Член и делегат на Комисијата за прашања на изборите и именувањата на собранието на СРМ. Еден од главните иницијатори за формирањето на весникот „Вардарски глас“. Директор на народната велешка банка во 1983 година. Погребан во црквата „Св. Пантелејмон“.

## Животопис
Роден во повардарскиот град Велес, тогаш дел од Кралството Југославија. После народноослободителна борба Ќулумов се приклучил во Комунистичката партија на Македонија и Југославија. Со формирањето на нова комунистичка власт Ќулумов учествувал во нејзиното управување. При неговиот престој во Будва добил идеа за издавување на велешки весник. Со негова иницијатива почнало да се издава велешкиот весник „Вардарски глас“

Во мај 1974 година бил член и делегат на Комисијата за прашања на изборите и именувањата на собранието на Социјалистичка Македонија. Истовремено го почнал неговиот мандат како градоначалник на Велес, во 1975 година еден од неговите први инцијатива билo обновата на велешката саат-кула. За време на неговиот мандат било отворено училиштето „Јосип Броз Тито“, денес познато како ОУ „Блаже Конески“. Преку референдум велешките граѓани ја подржиле неговата одлука за градбата на хидросистем и бран во селото Лисиче. 

Помогнал во снабдувањето на велешкото население со вода преку канализација. Под неговиот мандат се изградила спортската сала „25-ти мај“ денес позната како „Гемиџии“. Помогнал во развитокот на локалната самоуправа, директор на велешката тополница за олово и цинк „Злетово“. После неговиот мандат во 18 ноември 1983 година бил назначен за директор на народната велешка банка, наследувајќи го Панче Пановски.  

Ќулумов починал после независноста на Македонија на 30 август 2012 година на 77 годишна возраст. Во истиот ден Ќулумов бил погребан во црквата „Св. Пантелејмон“. Бил татко на две деца.

## Наводи


Категорија:Политичари од Велес
Категорија:Градоначалници на Општина Велес
Категорија:Родени во 1935 година
Категорија:Починати во Велес
Категорија:Починати во 2012 година
Категорија:Македонски политичари
Категорија:Македонски социјалисти
Категорија:Дејци на КПМ
Категорија:Дејци на КПЈ
Категорија:Македонски економисти
Митос

***Митос*** — книга напишана од британскиот автор Стивен Фрај, објавена во 2017 година. Станува збор за прераскажување на голем број старогрчки митови избрани од Фрај. Во 2018 година *Херои*, прераскажување на митови за грчките херои, била издадена како и претставата насловена како *Митос: Трилогија*, Претставата била премиерно била изведена на фестивалот „Шо“ во Онтарио, Канада, во 2018 година и требала да оди на турнеја низ ОК почнувајќи од август 2019 година. Третата и четвртата книга, насловени како *Троја* и *Одисеја*, следеле во 2020 и 2024 година.

## Заплет
Фрај на почетокот од книгата наведува дека не е потребно никакво претходно познавање за да се ценат приказните и дека „нема апсолутно ништо академско или интелектуално во грчката митологија; таа е предизвикувачка, забавна, пристапна и неверојатно човечка“. Приказните се претежно прераскажувања на митови изведени од *Теогонија* на Хесиод, *[[Метаморфози (Овидиј)|Метаморфози]]* на Овид и *Златното магаре* на Апулеј.

## Прием
*„Митос“* добила оценка од 4/5 во рецензијата насловена како „Каква книга е „Митос“ од Стивен Фрај? Којзнае - но е паметна и забавна“ во рубриката за култура на *„Телеграф“*. *„Скотсмен“* ја пофалил достапноста на книгата, како и знаењето и ентузијазмот на Фрај за темата но ја критикувал недоследноста на стилот на книгата, велејќи дека се движи помеѓу ерудитски и „намерно нецелосен“.

Британската научничка Едит Хол го критикувала ограничениот избор на митови на Фрај во нејзината рецензија за *[[Гардијан]]* каде што напишала дека недостатокот на страница за содржина или индекс на книгата значи дека читателот не е предупреден за нејзината нецелосна природа. Сепак, таа продолжила со пофалба за Фрај и конструктивното користење на својата слава и да каже дека неговиот „карактеристичен глас несомнено додава нешто живо, хумористично и интимно на психолошката димензија на митот. Луѓето кои уживаат во неговата медиумска личност и посебниот стил на пост-Вудхаусови англиски шеги ги очекува уживање“.

## Наводи

Категорија:Митолошки книги
Категорија:Книги од 2017 година
Категорија:Книги засновани на грчки митови
Гестациски дијабетес

**Гестацискиот дијабетес** (гестациски дијабетес мелитус, ГДМ) е состојба на нарушена глукозна толеранција која за првпат се дијагностицира за време на бременоста и обично се повлекува по породувањето. Оваа состојба се карактеризира со зголемени нивоа на гликоза во крвта (хипергликемија) кои не ги исполнуваат критериумите за дијагноза на дијабетес пред бременоста, но се доволно високи за да предизвикаат потенцијални компликации за мајката и фетусот. ГДМ се јавува кај околу 2-10% од бременостите, во зависност од популацијата, дијагностичките критериуми и регионот.

Категорија:Шеќерна болест
Категорија:Бременост
Трансферин

**Трансферинот** е протеин во крвта кој го врзува и транспортира железото во телото. Тој се произведува главно во црниот дроб и игра клучна улога во регулирањето на нивото на железо, овозможувајќи негов транспорт до клетките, особено до оние што создаваат црвени крвни зрнца. Нивото на трансферин може да се мери за да се процени статусот на железото во организмот, на пример, при дијагностика на анемија или хемохроматоза. Високи или ниски нивоа на трансферин може да укажуваат на различни здравствени состојби, како железодефицитна анемија или преоптоварување со железо.

Категорија:Метаболизам на железото
Категорија:Белковини
Митологија (книга)

***„Митологија: Безвременски приказни за богови и херои“*** — книга напишана од Едит Хамилтон, објавена во 1942 година од „Литл, Браун и компанија“. Оттогаш била повторно издадена од неколку издавачи, вклучувајќи го и илустрираното издание по повод 75-годишнината. Прераскажува приказни од старогрчката, римската и нордиската митологија извлечени од различни извори. Воведот вклучува коментар за главните класични поети што се користеле како извори и за тоа како промените во културите довеле и до промена на карактеризацијата на божествата и нивните митови. Често се користи во средните училишта и колеџите како воведен текст во античката митологија и верување.

## Содржина
Книгата содржи вовед и седум дела:

# Старогрчки богови на Олимп и статогрчки митови за создавањето
# Старогрчки и римски митови поврзани со љубовта и авантурата, вклучувајќи ги приказните за Ерос и Психеја и потрагата на Јасон по Златното руно
# Херои пред Тројанската војна, како што се Персеј, Тезеј, Херакле и Аталанта
# Тројанската војна и нејзините херои, вклучувајќи ги Одисеј, Енеј и Ахил
# Значајни семејства во грчката митологија: династијата на Атреј, кралската династија на Теба и кралската династија на Атина
# Помалку познати приказни од старогрчката и римската митологија
# Приказни од нордиските митови во кои се вклучени божества како Один, Тор и Локи

Повеќето изданија вклучуваат цртежи од американскиот илустратор Стил Севиџ.

## Наводи

Категорија:Митолошки книги
Категорија:Книги од 1942 година
Човекот и неговите симболи

***„Човекот и неговите симболи“*** — последното дело што го напишал Карл Јунг пред неговата смрт во 1961 година. Првпат објавена во 1964 година, книгата е поделена на пет дела, од кои четири биле напишани од соработници на Јунг: Мари-Луиз фон Франц, Џозеф Л. Хендерсон, Аниела Жафе и Јоланде Жакоби. Книгата, која содржи бројни илустрации, имала за цел да обезбеди јасно објаснување на сложените теории на Јунг за широка читателска публика која не е специјализирана.

## Структура на книгата
Богато илустрирана, книгата се состои од пет дела:

* Есеј за истражување на несвесното (Карл Јунг)
* Примитивни митови и современиот човек (Џозеф Л. Хендерсон)
* Процесот на индивидуализација (Мари-Луиз фон Франц)
* Симболизам во пластичните уметности (Аниела Жафе)
* Симболи во рамките на индивидуална анализа (Јоланде Јакоби).

Јунг ја завршил својата глава едвај десет дена пред почетокот на болеста што довела до неговата смрт (ова било неговата последна статија) и откако го одобрил нацртот на своите соработници.

По смртта на Јунг, Мари-Луиз фон Франц ја презела одговорноста за координација и го составила заклучокот.

## Наводи

## Надворешни врски

* ''Архива за истражување на архетипскиот симболизам'': Сликовна и пишана архива на митолошки, ритуални и симболични слики од целиот свет и од сите епохи на човечката историја.
Категорија:Митолошки книги
Категорија:Симболика
Митологии (книга)

***Митологии*** (француски: *Mythologies*) — книга од Ролан Барт од 1957 година. Содржи збирка од педесет и три кратки есеи напишани помеѓу 1954 и 1956 година, од кои повеќето за прв пат биле објавени во францускиот книжевен преглед *Les Lettres nouvelles*. Во овие есеи, Барт ја испитувал тенденцијата на современите општествени вредносни системи (поточно на буржоазијата) да создаваат модерни митови. Во книгата, Барт ја анализирал и семиологијата на самиот процес на создавање митови, ажурирајќи го системот на анализа на знаци на Фердинанд де Сосир, со додавање на второ ниво каде што знаците се издигнуваат на ниво на мит.

*„Митологии“* за прв пат била објавена на англиски јазик во скратена форма во 1972 година. Во 2012 година, „Хил и Ванг“ објавиле ново издание на книгата на англиски јазик, *„Митологии: Целосно издание“, во нов превод*, преведено од Ричард Хауард (Дел I: Митологии) и Анет Лаверс (Дел II: Митот денес).

## Митологии
*„Митологии“* е поделена на два дела: „Митологии“ и „Митот денес“, при што првиот дел се состои од збирка кратки есеи за одбрани современи митови, а вториот дел нуди проширена анализа на концептот. Секоја од „митологиите“ опишува современ културен феномен, почнувајќи од „Ајнштајновиот мозок“ до „Прашоци за сапун и детергенти“, избрани поради нивниот статус како модерни митови и поради значењето што им е доделено.

## Митологизација и културни студии
Барт се осврнува на тенденцијата на социјално конструираните поими, наративи и претпоставки да станат „натурализирани“ во процесот, односно да се земат несомнено како дадени во рамките на одредена култура. Барт на крајот од *„Митологии“* испитува како и зошто митовите се воспоставуваат од страна на буржоазијата во нејзините различни манифестации. Тој се враќа на оваа тема во подоцнежните негови дела, вклучувајќи го и *„Модниот систем“*.

Постојат аналогии помеѓу *„Митологии“* (1957) и *„Механичката невеста“* (1951) од Маршал Меклуан, во која се изложени и критички анализирани низа популарни производи од масовната култура (како што се рекламите и статиите во списанијата).

## Наводи

## Библиографија

* Барт, Роланд, *Митологии*. Париз, Editions du Seuil, 1957 година.
* Барт, Роланд, преведено од Анет Лаверс. *Митологии* . Лондон, Паладин, 1972 година.ISBN&nbsp; . Проширено издание (сега го содржи претходно непреведениот дел „Астрологија“), со нов вовед од Нил Бадмингтон, објавено од „Винтиџ“ (Велика Британија), 2009 година.ISBN&nbsp;
* Барт, Роланд, преведено од Ричард Хауард. *Ајфеловата кула и други митологии* . Њујорк, Хил и Ванг, 1979 година.ISBN&nbsp;
* Велч, Лилијан. „Осврти: Митологии од Ролан Барт: Анет Лаверс.“ *Весник за естетика и уметничка критика.* Том 31, број 4. (Лето 1973).
Категорија:Книжевна критика
Категорија:Структурализам
Категорија:Книги од 1957 година
Категорија:Митолошки книги
Од Атлантида до сфингата

***Од Атлантида до сфингата: Обновување на изгубената мудрост на античкиот свет*** е книга од 1996 година за Големата сфинга во Гиза од британскиот автор Колин Вилсон. Вилсон сметал дека сфингата била изградена од технолошки напреден народ „речиси 10.000 години пред датирањето на египтолозите“ од истите луѓе кои ги дале плановите за изградба на пирамидите во Египет, Централна и Јужна Америка.

## Резиме
Книгата ја истражува врската помеѓу астрономијата и митологијата, тврдејќи дека античкиот човек користел „месечево знаење“ (интуиција) наспроти „сончевото знаење“ (логика) на современиот човек за да го толкува универзумот, и затоа поседувал сосема поинаков менталитет од оној на денешниот човек. Вилсон сметал дека погледот на античкиот човек се темелел врз „гледање на целосната слика“, а не на логичко разложување на универзумот на неговите составни делови.

Вилсон ја развивал оваа идеја за цивилизации засновани врз месечевото знаење заедно со астрономијата за да ги објасни монументалните и навидум спонтани достигнувања на античките култури како што е Пирамидалниот комплекс во Гиза во Египет.

Вилсон тврдел дека суштинската слабост на *„Златната гранка“* од Џејмс Џорџ Фрејзер е тоа што Фрејзер ги припишувал фундаменталните митолошки системи на почетоците на земјоделските култури, поточно на плодноста. Вилсон сметал дека митологијата настанала пред да се развијат културите кои ја ценат плодноста, поврзувајќи ги фундаменталните митови со астрономски појави како што е прецесијата на рамноденицата.

Главните забелешки на Вилсон се дека нашите древни предци пред *[[Човек|хомо сапиенс]]* поседувале интелигенција еднаква на онаа на современиот човек, а нивниот очигледен недостаток на технолошки достигнувања се објаснува со тоа што технологијата не била потребна. Со текот на времето, се развил пологичен и подетален менталитет, што довело до особините што ги обележуваат модерните цивилизации.

## Прием
Книгата „Атлантида и сфингата“ добила мешана рецензија од Норман Малвиц во „Лајбрари џурнал“. За книгата била исто така објавена рецензија и од Џон Мичел во „Спектатор“.

Малвиц ја опишал тезата на Вилсон како „невообичаена“, но му ја припишал заслугата за тоа што неговите теории ги изнел на „трезвен и читлив начин“. Тврдењето на Вилсон дека сфингата покажува знаци на оштетување од вода и е многу постара отколку што се смета, тој го сметал за негова најинтересна и најверодостојна изјава. Тој ја споредил книгата со *„Змија на небото“* (1979) од Џон Ентони Вест.

## Наводи

Категорија:Псевдоисторија
Категорија:Сфинга
Категорија:Атлантида
Категорија:Митолошки книги
Филграстим

**Филграстим** е лек кој се користи во третманот на неутропенија. Низок број на неутрофили може да се јави кај ХИВ/СИДА, по хемотерапија или радијација, или од непозната причина. Се користи интравенски или поткожно.

Чести несакани ефекти се треска, кашлица, градна болка, болка во зглобови, повраќање, и губиток на коса. Тешки несакани ефекти се руптура на слезината и алергиски реакции. Не е јасно дали употребата во бременост е безбедна за бебето. Филграстимот е рекомбинантна форма на природниот гранулоцитен колонија-стимулирачки фактор (G-CSF). Делува преку стимулирање на производството на неутрофили. Филграстимот бил одобрен за медицинска употреба во САД во 1991.

## Наводи

Категорија:Имуномодулаторни лекови
Рагнарок: Добата на оган и чакал

***Рагнарок: Добата на оган и чакал*** е книга од политичар од Минесота, Игнатиус Л. Донели, објавена првпат во 1883 година. Таа е придружна книга на познатото дело *„Атлантида: светот пред потопот“*.

## Аргументи на авторот
Во *„Рагнарок“*, Донели тврди дека огромна комета ја погодила Земјата пред 12.000 години, што како резултат довело до распространети пожари, поплави, отровни гасови и невообичаено сурови и продолжени зими. Катастрофата ја уништила напредната цивилизација која постоела, принудувајќи го нејзиното преплашено население да побара засолниште во пештерите. Како жители на пештери, тие го изгубиле сето знаење за уметност, литература, музика, филозофија и инженерство (видете Рагнарок).

Како доказ авторот навел пукнатини длабоки 275 метри од Големите Езера и се протегаат на многу милји оддалеченост. Се смета дека ледените покривки ги предизвикале овие пукнатини, но авторот сугерирал дека ова објаснување е неверојатно, и наместо тоа, ги споредува со „пукнатини во прозорец кој е удрен со камен“. Ако ледените покривки можат да создадат такви пукнатини, прашува авторот, зошто слични пукнатини не се пронајдени никаде на друго место на светот? Тој на ова додава дискусија за површинските карпи во Њујорк, кои се чини дека претрпеле радикална хемиска промена - фелдспатот е претворен во шкрилец, а лискунот се одвоил од железото, како да претрпеле огромна топлина и притисок, како што веројатно би се случило во случај комета да ја погоди Земјата. Тој ги отфрлил другите теории што би можеле да го предизвикаат ова, како што се азотната киселина и топлите дождови, наведувајќи дека ова е изолиран инцидент, додека топлите дождови можат да се појават во кое било време и на кое било место, а и дека нема археолошки докази за потеклото на азотната киселина.

Авторот посочил на многу легенди и митови од различни култури, како што се зороастризмот, пиктизмот, хиндуизмот и Стара Грција, кои сите сугерираат на комета што ја погодува Земјата, при што Земјата се запалува, отровни гасови ги задушуваат луѓето, а поплави и огромни бранови поплавиле големи површини. Тој, исто така, ја споменал и раната културна опсесија со Сонцето, за која изјавил дека еволуирала од благодарност кон Сонцето што се појавило после толку многу ужасни денови без него.

## Наводи

## Надворешни врски
* ''Рагнарок: Добата на оган и чакал'', на Internet Archive
* ''Рагнарок: Добата на оган и чакал'' (целиот текст)
* ''Рагнарок: Добата на оган и чакал'', 1883  (факсимил што може да се пребарува)

Категорија:Атлантида
Категорија:Митолошки книги
Тони Мегленски

**Тони Мегленски** (роден на 22 мај 1981 година) — поранешен македонски фудбалер и менаџер.

## Кариера

### Меѓународно
Тој дебитирал за сениорскиот тим на Македонија на пријателски натпревар против Полска во февруари 2003 година и одиграл вкупно 3 настапи. Неговиот последен меѓународен натпревар бил пријателскиот натпревар против Лихтенштајн во ноември 2005 година.

## Почести

* **Победа Прилеп**
** Прва македонска фудбалска лига : 2
*** Победник: 2003–04, 2006–07
** Фудбалски куп на Македонија: 1
*** Победник: 2001–02

## Наводи

## Надворешни врски

* Тони Мегленски на National-Football-Teams.com

Категорија:Македонски фудбалски репрезентативци
Категорија:Македонски фудбалски тренери
Категорија:Фудбалери во Првата македонска фудбалска лига
Категорија:Фудбалери на ФК Тиквеш
Категорија:Фудбалери на ФК Пелистер
Категорија:Фудбалери на ФК Вардар (Скопје)
Категорија:Фудбалери на ФК Победа
Категорија:Живи луѓе
Категорија:Родени во 1981 година
Категорија:Фудбалери на ФК 11 Октомври
Време (портал)

**Време** е македонски информативен портал основан во 2021 година, од новинарот и уредник на Вечер и Весник.мк Драган Павловиќ Латас.

## Историја

Време.мк е македонски информативен портал за политика, култура, спорт и информации од светот и балканот основан во 2021 година. Време е дел од Максмедиа во сопственост на Драган Павловиќ Латас, заедно со порталите Вечер.мк, Весник.ком и Вести.мк.

## Редакција
**Главен и одговорен уредник**:
*Зорица Лозаноска

**Уредници**:
*Виктор Тодоровиски: Политика и Економија
*Владимир Јовев: Techno и Профил
*Весна Димитриевска: Забава и Life
*Дамјан Илиевски: Спорт

**Менаџер на проектот**
* Драган Павловиќ Латас

## Надворешни врски
* Официјална страница на порталот
* Официјална страница на порталот Весник
* Официјална страница на порталот Вечер
* Официјална страница на порталот Вести

Категорија:Македонски медиуми
Категорија:Телевизии во Скопје
Категорија:Телевизиски канали во Македонија
Блинкер

мини|300x300пкс| Блинкер
**Блинкер** — вештачка мамка направена од метал што се користи за риболов на грабливи риби.

## Опис
Сјајното метално тело е вдлабнато на рамната страна во насока слична на лажица, што предизвикува буквално да се затетерува низ водата кога се вади, имитирајќи болна риба, што ја прави привлечен плен за грабливите риби. Честопати, блинкерите се украсуваат со шарени пердуви или пластични додатоци за да се зголеми нивната привлечност, а со тоа и нивната леснотија на фаќање.

## Употреба
Блинкерите се лесни за користење, а покрај тоа, имаат предност во однос на слични вештачки мамки како што се спинерите или воблерите, бидејќи можат да се водат и вертикално под врвот на стапот. Ова овозможува целење на длабоки места или други ветувачки места за риболов дури и во предизвикувачки води со малку простор за фрлање.

Со блинкер обично се лови штука или костреш, а со посебни големи модели и сом, секако со нив може да се ловат и други грабливи риби. Во Охридското Езеро блинкерот се користи за риболов на пастрмката.

## Употребата на блинкерот во Охридското Езеро
Вака блинкерот со канџата се врзува на многу танка жила 0,30 мм. наречена серкама која се става на друга жила дебела 0,60 мм или 0,70 мм врзана на неа во јазол. На подебелата жила се ставаат по 5 блинкери со серкамата на секои 4 м, а на крајот на оваа жил се става олово во конусен облик кое се фрла на крајот во водата, т.е. по блинкерот за тие да пропаднат. Целата оваа направа се вика „конец“. На крајот од конецот рибарот прави јазол низ кој се провира дебел ластик претходно поставен на долго тенко дрво (стап). Вака подготвениот стап се става на некое погодно место кое ќе биде на доглед на рибарот, па кога ластикот ќе се затегне, рибарот добива знак дека на блинкерот има риба, па го преберува конецот и со помош на кепчето ја вади рибата. Рибарите фрлаат од 15 до 20 конци со помош на две кајчиња-чамци при што едното ги влече конците, а другото ги преберува. Помошно средство на блинкерот е „кепчето“. Направено е во вид на капа, прикачена на метален обрач, на кој се става дршка од дрво. Се користи за црпење на рибата фатена на блинкерот.

## Патент
1931/1934 ließ Dr. h. c. Alexander Behm aus Kiel einen *künstlichen Fischköder*, einen Blinker "aus (glänzend poliertem) Blech oder anderem Material" patentieren.

## Наводи

Категорија:Риболов
Категорија:Охридско Езеро
Категорија:Германизми
Пакт за интегритет

**Пактот за интегритет** е повеќепартиски договор склучен од јавен орган кој сака да набави стоки и услуги од значителна вредност. Како алатка за спречување на корупција при јавните набавки, компаниите заинтересирани да се пријават за испорака на стоки и услуги ѝ даваат улога на трета страна, како што е организација на граѓанското општество, во следењето на усогласеноста со пактот.

Договорот вклучува писмена обврска од сите страни да ги почитуваат специфичните стандарди за интегритет за време на процесот на набавка. Обично вклучува и процес за пријавување на загрижености во врска со корупција и фер конкуренција. Некои пактови за интегритет, исто така, вклучуваат механизми за санкционирање.

Според Европската комисија, целите вклучуваат:

* Зголемување на транспарентноста, отчетноста и доброто управување во јавните договори
* Зголемување на довербата во јавните власти и придонес кон нивниот подобар углед
* Подобрување на конкуренцијата, промовирање на ефикасноста на трошоците и заштедите преку подобри набавки

Пактовите за интегритет ги промовира и поддржува германската организација за борба против корупцијата, „Транспаренси интернешенал“,  која првпат го развила концептот во 1990-тите години.

## Наводи

Категорија:Антикорупциски мерки
Врзана меѓународна помош

десно|мини|350x350пкс| Распределба на врзана и неврзана помош низ целиот свет во 2006 година
**Врзаната помош** е еден вид условена меѓународна помош. Таа мора да се потроши за производи и услуги што ги обезбедуваат компании од земјата што ја обезбедува помошта (земјата-донатор) или од група на одредени земји.

Развиената земја обезбедува билатерален заем или грант на земја во развој, но наложува парите да се трошат за стоки или услуги произведени во избраната земја. Обратно, неврзаната помош е вид на странска помош без географски ограничувања.

Во 2006 година, Организацијата за економска соработка и развој (ОЕЦД) проценила дека 41,7 проценти од службената развојна помош е неврзана помош.

## Поврзано

* Неврзана меѓународна помош
* Условеност 

## Наводи

## Надворешни врски

* Веб-страница на OECD/DAC за неврзана помош
* Париската декларација
* Почетна страница на DFID
* Организациска шема
* Статија за користењето на консултанти од страна на DFID 
Категорија:Антикорупциски мерки
Категорија:Меѓународен развој
ФК Ал-Наср

**ФК Ал-Наср** (арапски: نادي النصر لكرة القدم, романизиран: nādī al-naṣr li-kurat al-qadam, lit.„Фудбалски клуб победа“) — професионален фудбалски клуб со седиште во Ријад, Саудиска Арабија. Клубот се натпреварува во Саудиската Про лига, највисокото ниво на системот на саудиската фудбалска лига. **Ал-Наср** е еден од трите клуба кои учествувале во секоја сезона од највисоките саудиски лиги од нивното основање. Покрај фудбалот, Ал-Наср е мулти-спортски клуб со тимови во различни спортови, вклучувајќи ракомет, кошарка, е-спорт, одбојка и многу повеќе, кој угостител и за мажи и за жени од сите возрасти.

Категорија:Фудбалски клубови од Саудиска Арабија
Мочуриште

[мини|297x297пкс|Мочуриште во [Украина]]
**Мочуриште** или **мочур** — област со постојано висока влажност, покриена со растителност прилагодена на конкретни услови на заситеност со вода. Овие области се одликуваат со застоена или бавно движечка вода, натопено тло, и често определен екосистем. 

Сличен поим е „тресетиштето“, кое се разликува по тоа што таму се создава тресет — органски материјал што се таложи од распаѓање на растенија во услови на влага и недостиг на кислород. Некои го определуваат мочуриштето како практично секое копнено моклиште, без разлика дали е тресетиште или не (алувијални наноси, блата). Во потесна смисла, мочуриште може да значи само области каде што се случуваат мочуришни процеси, особено таложење на тресет, но ова може да се однесува и на почетни или деградирани тресетишта каде што мочуришните процеси се одвај забележливи.

**Мочур** конкретно во македонските речници означува „влажно, мокро земјиште, со конкретна растителност; бара“.

## Образување
Мочуриштата се образуваат како последица на заблатување на почвата или обраснување на водните површини со растителност. Во умерената клима, заблатувањето (потопувањето) се одвива при високо поставени подземни води.

Натрупувањето на влага придонесува за развој на растителна покривка (особено мов — кукавички лен и др.) и уште повеќе — мртва, растителна материја што впива влага. Во почвата се создаваат анаеробни услови и започнува заблатувањето. Заблатувањето на водните површини се одвива на различни начини:

### Обраснување
На дното на водната површина, отпрвин се таложи глина или песок, и врз нив се наслојуваат остатоци од мртви микроскопски водни (планктон) и длабински (бентос) животни и растенија. Овие остатоци образуваат сапропел. Водната површина станува поплитка, во неа се развиваат растенија, отпрвин подводни (како на пример водни треви, цератофилум и др.), потоа водни кринови со пловечки листови или растенија чии стебла се наоѓаат над водата (шавар, трска). Во длабинските наслаги почнуваат да преовладуваат остатоци од растенија (сапропелен тресет). Од претходното езеро останува сѐ помалку отворена вода и водната површина се претвора во мочуриште.

### Нараснување
Површината на водната површина се затнува со пловечки растителен тепих, се образува тревна покривка составена од острика, класатка или мов. Овој „тепих“ постепено нараснува од бреговите кон внатрешноста на водната површина и на крајот ја покрива целата водна површина.

### Механичко нараснување
Во езерата со тресетни брегови, ронливиот тресет се размива и се наслојува на дното. Водната површина постепено станува поплитка и обраснува со растителност.

## Поврзано

* Шумско мочуриште
* Тресетиште
* Моклиште
* Бара

## Наводи

Категорија:Моклишта
Категорија:Блата
ЖКК Плеј Оф Сараево

**ЖКК Плеј Оф Сараево**, моментално познат како **ЖКК Плеј Оф Меридијанбет** поради спонзорски причини, е професионален женски кошаркарски клуб со седиште во Сараево, Босна и Херцеговина. Тимот се натпреварува во Првенство на Босна и Херцеговина и ги игра своите домашни натпревари во *Културно-спортскиот центар Илиџа*, кој има капацитет од 2.700 гледачи.

Впечатливо е што, во рок од само 15 месеци од формирањето на женскиот тим, клубот ја освои *А1 лигата (второстепено натпреварување)* во сезоната *2012/2013*, а веќе следната година заврши како второпласиран во националното првенство. Меѓу неговите најзначајни достигнувања се три титули во националното првенство на Босна и Херцеговина и една титула во Купот на Босна и Херцеговина. ЖКК Плеј Оф има учествувано и во *Јадранската лига*, натпреварувајќи се против врвни тимови од регионот.

## Титули
;Првенство на Босна и Херцеговина
**шампион (3):* 2016, 2017, 2022
**второпласиран (3):* 2014, 2015, 2018

;Куп на Босна и Херцеговина
**шампион (1):* 2017
**второпласиран (3):* 2016, 2018, 2022

## Пласмани на тимот по сезони

## Позначајни кошаркарки
Истакнати поранешни кошаркарки:

## Наводи

## Надворешни врски
*Службената веб страница на клубот
* Профил на веб-страницата eurobasket.com

Категорија:Босанско-херцеговачки кошаркарски клубови
Тресет

мини|256x256пкс|Средноразложен тресетен хоризонт на тревно-подзолична почва со застојана подземна вода
**Тресет** — темнокафеава маса од делумно распаднати растенија образувана во мочурливи услови. Се користи како гориво и ѓубриво. Тресетиштата претставуваат главен извор на тресет; иако поретки, и други влажни подрачја — како што се низински мочуришта, покосини и тропски тресетни шуми — исто така создаваат наслаги од тресет. Пределите покриени со тресет се дом на конкретни видови растенија, меѓу кои сфагнумски мов, вресовесни грмушки и острики. Поради тоа што органската материја се таложи со илјадници години, тресетните наноси претставуваат вредни записи за некогашната растителност и клима, зачувувајќи растителни остатоци како полен. Ова овозможува реконструкција на минатите средини и проучување на промените во користењето на земјиштето

## Тресетна земја
Од високиот, а поретко и од нискиот разложен тресет, се добиваат тресетна земја и тресетен хумус, кои се користат во градинарството и украсното цвеќарство.

Тресетот ја подобрува плодноста на земјата. За употреба како состојка во почвени мешавини за собни и стакленички растенија, тресетните грутки се сушат на воздух во ниски и широки купчиња три години, бидејќи во свежо ископаниот тресет се содржат штетни материи (особено киселини) за повеќето растенија. За побрзо сушење и исфрлање на киселините, се врши редовно превртување на тресетот. Почвените мешавини засновани на тресет се одликуваат со голема способност за задржување на влага. Во комбинација со песок, тресетната земја се користи за сеење на ситни семиња и како основна компонента при подготовка на почвени мешавини за многу растенија во затворени услови (заштитен простор).

## Наводи

## Надворешни врски

* International Peatland Society
* International Mire Conservation Group
* Irish Peatland Conservation Council
* Gardening without peat Royal Horticultural Society
* Peat-free gardens RSPB
* Massive peat burn is speeding climate change From The New Scientist
* Peatlands articles on the BBC
* Meadowview Biological Research Station
* Peat and Peatlands Bibliography
* PeatDataHub - combining global peatland datasets
* 

__СОСОДРЖИНА__
__ИНДЕКС__
Категорија:Горива
Категорија:Наука за почвите
Категорија:Изолатори
Категорија:Почви
Категорија:Моклишта
Плавно земјиште

[мини|265x265пкс|Мало заливно езерце во плавното земјиште  на [Морава]]
**Плавно земјиште** или **плавна рамнина** — дел од речна долина што се наоѓа над речното корито и е поплавен за време на надојдени води или за време на порои. Ширината на плавното земјиште на речните долини на рамничарските реки може да биде еднаква со ширината на речното корито или да достигнува неколку десетици пати поголема од него, понекогаш и до 40 км.

Делови од поранешното плавно земјиште, кои обично се наоѓаат повисоко од нивото до кое се подига водата за време на високи води или надојдени води, се нарекуваат речни тераси.

Понекогаш се разликуваат неколку нивоа на плавното земјиште, на пример, ниско и високо плавно земјиште.

Се разликуваат крајбрежен (предпоплавен) дел, централен дел, и терасен (преттерасен) дел на плавното земјиште. Терасениот дел обично е благо спуштен, бидејќи главниот дел од наносите се таложи во крајбрежниот дел.

Овој крајбрежен дел често е одделен од речниот тек со стрмен раб, на чие било понекогаш се наоѓаат крајбрежни насипи.

## Строеж
Во основата, плавното земјиште е составено од речен нанос, а на врвот — од поплавен нанос, образуван со годишно (или еднаш на секои неколку години) натрупување на речни седименти, пренесени и слоевити за време на висока вода. Во некои случаи, основата на плавното земјиште, направена од карпеста подлога или многу постар алувиум, се наоѓа на површината.

## Поврзано

* Мртвица
* Речна долина
* Речна тераса

## Наводи

## Надворешни врски

* 

Категорија:Водотечни земјишни облици
Категорија:Моклишта
Категорија:Земјишни облици
Каталпа

**Каталпа** (*Catalpa*) – род на листопадно дрво што припаѓа на фамилијата Bignoniaceae. Достигнува висина 20m, има криво стебло, кревки гранки и широка круна. Листовите се големи од 10-20 cm, со срцевиден облик.

Каталпата цвета во јуни и јули. Цветовите се крупни, бели, ѕвонести, во внатрешноста имаат две жолти пруги и бројни црвенкасти пеѓи. За време на цветањето пчелите ја посетуваат во текот на целиот ден. Цвета после шестата година од садењето. Плодовите се долги и изгледаат како боранија.

Каталпата сака сончеви места и хранливо земјиште. Отпорна е на болести и на разни штетници. Се сади како декоративно растение па често се среќава по градските паркови и улици.

Категорија:Усноцветовидни
Молитвено растение

**Молитвено растение** (науч. *Maranta leuconeura*) или само **маранта** — вид скриеносеменик од семејството маранти, со природно потекло од тропските шуми на Бразил. Се нарекува молитвено растение поради неговите дневни движења зависни од сончевата светлина, кои, според кажувањата, наликуваат на склопени раце во молитва.

Станува збор за променливо, коренишно повеќегодишно растение, кое достигнува височина и широчина до 30 см, со збиени грутки од зимзелени, впечатливо обележани, елипсовидни лисја, секој долг до 12 см.

Растението се шири хоризонтално, покривајќи цела мала површина од шумското тло, пуштајќи корења во подлогата на секој листен јазол.

## Опис
Видовото име *leuconeura* значи „со бели жили“, што се однесува на жилите на лисјата. Лисјата имаат навика да лежат рамно во текот на денот, а ноќе да се преклопуваат во исправена положба, како во молитва за вечерна, од каде што доаѓа заедничкото име „молитвено растение“. Ова поведение е пример за дневен ритам.

## Наводи

Категорија:Флора на Бразил
Категорија:Собни растенија
__СОСОДРЖИНА__
__ИНДЕКС__
Јуда (брат на Исус)

[мини|Мачеништвото на апостол Тадеј ([Нирнбершка хроника, 1493 г.)]]
**Јуда** (староеврејски: *יהודה*) — еден од браќата (според некои извори полубрат, син на Јосиф од претходен брак, или пак братучед) на Исус Христос според Новиот завет. Се спомнува во Евангелието според Марко (Мк. 6:3).

Според едно од толкувањата, Јуда се смета за автор на Посланието на Јуда, најкраткото послание, кое се наоѓа по Посланијата на апостол Павле и му претходи на Откровението на Јован. Христијаните го сметаат за канонски текст. Католиците и источноправославните христијани го поистоветуваат овој Јуда со апостол Тадеј.

## Поистоветување со апостол Тадеј
Во средниот век, апостол Јуда често се поистоветувал со апостол Тадеј, но денес повеќето библиски научници ги сметаат за различни личности. Затоа, постои одредена тешкотија во утврдувањето на авторството на Посланието на Јуда, каде што Јуда се нарекува себеси брат на Јаков.

## Во православието
Православното предание, кое ги поистоветува апостол Јуда и Јуда, „братот Господов“, вели дека апостол Јуда не се осмелил да се нарече полубрат Господов (Јуда 1:1) од причина што кога Јосиф свршеникот решил да го подели својот имот меѓу своите наследници, сите освен Јаков не сакале Исус да добие наследство еднакво на наследството на синовите на Јосиф од неговата прва жена.

## Наводи

## Надворешни врски

Категорија:Библиски личности
Категорија:Личности од Новиот завет
Тигарот во чадот

***„Тигарот во чадот“*** — криминалистички роман од Марџери Алингем, првпат објавен во 1952 година во Обединетото Кралство од издавачката куќа „Чато и Виндус“ и во САД од издавачката куќа „Даблдеј“. Тој бил четиринаесеттиот роман од серијалот за Алберт Кампион. Критичарите ја опишале како најдобра од мистериите на Кампнон и како нејзината најдобра книга воопшто.

Авторката Џ.К. Роулинг го опишала романот како феноменален.

Приказната била адаптирана за филм во 1956 година исто така наречен *„Тигар во чадот“* во кој главните улоги ги играле Доналд Синден, Мјуриел Павлоу, Бернард Мајлс (во необична улога на негативец) и Тони Рајт, но со изоставување на централниот лик Кампион и предавање на неговите дијалози и сцени на други ликови, особено на инспекторот Лук, и со измена на крајот.

## Наводи

* Марџери Алингем, *Тигарот во чадот* (Лондон: Чато и Виндус, 1952)
* Марџери Алингем, *Тигарот во чадот* (Винтиџ, Рендом Хаус, 2005)

## Надворешни врски
* An Allingham bibliography, with dates and publishers, from the UK Margery Allingham Society
Категорија:Криминалистички романи
Категорија:Книги од 1952 година
Обични херои (роман)

***Обични херои —*** роман објавен во 2005 година, од Скот Туроу. Ја раскажува приказната за Стјуарт Дубински, новинар кој ги открива списите на својот татко додека ги пребарува неговите работи по неговиот погреб. Романот, раскажан во прво лице, го следи откривањето на Стјуарт за улогата на неговиот татко Дејвид во Втората светска војна на Европското бојно поле како капетан во Корпусот на генералниот обвинител на американската армија. Вклучува сцени сместени за време на Битката кај Булџ. Ова се развива во зачудувачки откритија за тоа која е всушност неговата мајка и како неговиот татко ја запознал.

Многу од споредните ликови во романот *Обични херои* се појавуваат и во други романи од авторот Туроу, кои се одвиваат во измислениот округ Киндл на Средниот Запад.
Категорија:Криминалистички романи
Чувај ми го грбот

***Чувај ми го грбот*** (, буквално: *Телохранителот на убиецот*) — американски акционен филм во режија на Патрик Хјуз за еден постар платен убиец и еден млад телохранител што мора да го предаде својот штитеник на меѓународен суд за да сведочи. Главните улоги ги играат Рајан Рејнолдс и Семјуел Л. Џексон. Филмот бил објавен во Македонија на 31 август 2017 г., а во САД на 18 август 2017 г.

Продолжението насловено *[[Чувај ми го грбот 2]]* било објавено на 16 јуни 2021 г.

## Содржина
Белорускиот диктатор Владислав Духович е обвинет за геноцид. Судењето не оди добро за обвинителството — нивните сведоци имаат склоност да се појавуваат мртви. Меѓутоа, тие имаат еден адут — платениот убиец Дариус Кинкејд е подготвен да сведочи против Духович. Интерпол се обидува да го изведе Кинкејд на судењето, но откако конвојот е нападнат од заседа, агентката на Интерпол Амелија Расел, свесна дека во нејзината организација има шпион на Духович, повикува надворешна помош — професионалниот телохранител Мајкл Брајс. Еден проблем — Брајс и Кинкејд се мразат.

## Улоги

|-
|Рајан Рејнолдс
|Мајкл Брајс
|-
|Семјуел Л. Џексон
|Дариус Кинкејд
|-
|Гари Олдман
|Владислав Духович
|-
|Салма Хајек
|Соња Кинкејд
|-
|Елоди Јунг
|Амелија Расел
|-
|Жоаким де Алмеида
|Жан Фуше
|-
|Кирсти Мичел
|Ребека Хар
|-
|Ричард Е. Грант
|Сајферт
|-
|Михаил Горевој
|адвокатот Ливитин
|-
|Јуриј Колокољников
|Иван
|}

## Наводи

## Надворешни врски

* Матична страница

Категорија:Американски филмови
Категорија:Филмови од 2017 година
Категорија:Филмови на англиски јазик
Категорија:Американски акциони филмови
Евангелисти

мини|Четворицата евангелисти (минијатура од Ахенските евангелија, ок. 820 г.)
**Евангелисти** ( — оние што ја објавуваат добрата вест) — апостоли, автори на четирите канонски Евангелија: Матеј, Марко, Лука и Јован.

Матеј и Јован се вбројуваат меѓу Дванаесетте апостоли, додека Марко и Лука се сметаат за едни од Седумдесетте апостоли.

Во христијанството, во поширока смисла, евангелисти се сите луѓе што ја објавуваат Радосната вест (Евангелието). Според Библијата, Послание до Ефесјаните, глава 4, стих 11: „И Тој (Бог) постави некои за апостоли, други за пророци, некои за евангелисти, а други за пастири и учители...“ Така се разбира овој поим и во повеќето протестантски цркви.

Во древноста, називот „евангелист“ имал пошироко значење; така биле нарекувани сите проповедници на Евангелието (Благата вест) или на христијанството. Кај протестантите оваа употреба на зборот се задржала — така се нарекуваат мисионерите и други лица што го проповедаат христијанството, содржано во Евангелијата. Во древната христијанска Црква постоел посебен степен или служба на евангелисти, наменет исклучиво за проповед на Евангелието меѓу Евреите и незнабошците.

Кај древните христијански писатели, вообичаен симбол за четворицата евангелисти била таинствената кочија што пророкот Езекил ја видел крај реката Ховар (Ез. 1:5—26), составена од четири четирилики суштества, што наликувале на човек, лав, теле и орел. Овие крилести суштества, земени поединечно, станале симболи на евангелистите, и христијанската уметност почнувајќи од V век ги прикажува така:

* Матеј со човек или ангел (се смета дека во своето Евангелие по Матеј, според многу егзегети, го нагласува човечкото и месијанското својство на Христос);
* Марко со лав (во своето Евангелие по Марко, според традиционалното толкување, го прикажува Христовото семоќие и царственост);
* Лука со теле (во своето Евангелие по Лука зборува за Христовото првосвештенство, што се поврзува со жртвувањето на телињата);
* Јован со орел (според зборовите на блажениот Августин, Јован „како орел лета над облаците на човечката немоќ“).

## Наводи

## Надворешни врски

* ''Immanuel Church, Highlands'': The Four Evangelists in Stained Glass (archived)
* ''Catholic Encyclopedia'': Evangelist
* ''PBS Frontline'': The Story of the Storytellers
* ''Christian Iconography'': The Four Evangelists

__СОСОДРЖИНА__
__ИНДЕКС__

Категорија:Апостоли
Категорија:Личности од Новиот завет
Категорија:Канонски евангелија
Категорија:Христијански поими
Категорија:Светци од Новиот завет
Категорија:Христијанска иконографија
Атомски јастог

***Атомски јастог*** — десеттиот роман од Тим Дорси. Бил издаден во 2008 година. Приказната го следи претерано ревносниот сериски убиец Серџ А. Стормс.

## Заплет
Случајна средба води до тоа патувачкото дуо Серџ и Колман да закачат трет член, стриптизета зависна од дрога по име Рејчел, која ги потсетува на нивната покојна соработничка Шерон, а дисфункционалната група се вклучува во состаноци на групата за поддршка и повторно обединување со старите соседи на Серџ и Колман, Џим и Марта Девенпорт. Криза на средните години, свршувачката на нивната ќерка со еден безобразен богат човек, сомнителни потези и нивната оправдана претпазливост кон Серџ, сите тие им тежат врз семејството Девенпорт, но Серџ може да биде и нивниот единствен спас од одмаздољубивите братучеди на криминалци кои Серџ и Џим ги убиле во третата книга и група шверцери кои на крајот се убедуваат дека Џим е опасен таен агент кого мора да го убијат.

## Наводи

Категорија:Американски романи од 2008 година
Категорија:Криминалистички романи